Goeie nuus vir boere: Goedkoper diesel steeds beskikbaarArgieffoto: led.co.za TLU SA het ŉ unieke ooreenkoms gesluit wat goedkoper diesel vir die verbruiker meebring. Bennie van Zyl, hoofbestuurder van TLU SA, het in ŉ verklaring gesê dié geleentheid verseker dat die verbruiker tot 70c minder per liter as die pompprys vir diesel kan betaal. “Met die dat ons sopas verneem het van die verhoging van 63c vir diesel, is hierdie ŉ welkome aankondiging,” het hy gesê. Van Zyl verduidelik Business Innovations tree namens Kiaranix op om die bemarking te behartig van die produkte wat hulle oor die tyd heen ontwikkel het. “As gevolg van vorige verbintenisse met die direkteure van Business Innovations, het hulle ons genader of ons bereid sou wees om as ŉ sub-agent op te tree in die waardeketting van landbou. “Vir TLU SA was dit ŉ maklike keuse in die sin dat dit ons hoofdoel is om alles moontlik te doen om die kommersiële boere veilig en volhoubaar op hul grond te hou. Om die kostekomponent van die produksieprosesse positief te kan aanspreek, is een plek waar daar nog iets gedoen kan word om winsgewendheid van plase te verbeter,” het Van Zyl verduidelik. “Dit word beskikbaar gestel aan enige iemand in die waardeketting. Dit is nie net vir TLU SA-lede nie. Dit is vir ons belangriker dat boere bygestaan word om steeds te kan aanhou boer as wat ons net na eie belang sou kyk. Die voordeel kan deur almal in die waardeketting benut word, met ander woorde vanaf die eerste insetverskaffer tot by die verbruiker wat almal deel van die voedsel waardeketting is,” het hy gesê. Volgens hom is TLU SA se alleenmandaat om die voordeel vir enige persoon in die landbou waardeketting beskikbaar te stel en kan hulle net een van die agente nader ten einde te registreer om ook die voordeel te kan benut. “Die agente is geakkrediteer, aangesien daar aan sekere vereistes voldoen moet word om die proses te implementeer vir verbruikers daarvan. “Die voordeel vir diesel is in hierdie stadium net vir diesel wat by óf Engen óf Shell ingegooi word. ŉ Keuse moet gemaak word. Daar word tans nog gewerk aan die massa lewerings om te kyk of daar moontlik ook voordele ingebou kan word. Indien dit realiseer, sal dit vorentoe bekendgestel word,” het Van Zyl bygevoeg. Op bande, batterye en uitlaatstelsels word ook by spesifieke leweransiers groot afslag toegestaan. Hiermee onderskeie agente wat reeds geakkrediteer enigiemand kan hulle kontak om aansoek te doen: